Pentru aprobarea proiectului de lege privind

importul unui mijloc de transport

------------------------------------------------------


Guvernul HOTĂRĂŞTE: 


Se aprobă şi se prezintă Parlamentului spre examinare proiectul de lege cu privire la importul unui mijloc de transport.


Prim-ministru




ZINAIDA GRECEANÎI
Contrasemnează:

Ministrul administraţiei 

publice locale




Valentin Guznac 

Ministrul justiţiei




Vitalie Pîrlog

Vizează:

Şef  al Aparatului




Mihail POP
Aprobată în şedinţa Guvernului 

din

Proiect

PARLAMENTUL REPUBLICII MOLDOVA

LEGE

privind importul unui mijloc de transport


Parlamentul adoptă prezenta lege organică.


Articol unic. – Prin derogare de la prevederile Codului vamal al Republicii Moldova nr.1149-XIV din 20 iulie 2000, ale Codului fiscal nr.1163-XIII din 24  aprilie 1997 şi ale Legii nr.1380-XIII din 20 noiembrie 1997 cu privire la tariful  vamal, se permite, cu titlu de excepţie, primăriei s.Giurgiuleşti, raionul Cahul, introducerea în ţară şi plasarea sub regim vamal de import a automobilului cu destinaţie specială (ambulanţă echipată cu utilaj special) de modelul „Mercedes Benz (E)” (numărul caroseriei  VSA63819413214065, anul de fabricaţie 1999), clasificat la poziţia tarifară 8703, acordat cu titlu gratuit (donaţie) de filiala Crucii Roşii din districtul Konstanz, Germania, cu scutirea de plata drepturilor de import, fără drept de înstrăinare.


Preşedintele Parlamentului
Notă informativă

la proiectul de lege privind importul unei unităţi de transport
Asigurarea cu echipament medical şi transport, a instituţiilor medico-sanitare din ţară şi în special din localităţile rurale rămîne una prioritară, totodată fiind şi una dintre cele mai problematice. Astfel, insuficienţa surselor financiare destinate acoperirii acestor necesităţi la nivel central şi/sau local, impune din partea autorităţilor administraţiei publice locale, căutarea diferitor soluţii de depăşire a problemei, inclusiv prin surse extrabugetare, elaborarea proiectelor, atragerea investitorilor, sponsorizărilor, donaţiilor etc.
In acest context, menţionăm că capacitatea centrului medicilor de familie din s.Giurgiuleşti, raionul Cahul nu mai face faţă cerinţelor de asigurare calitativă a tratamentului pacienţilor. Situaţia se complică şi prin faptul că localitatea este vizitată de tot mai multe persoane (persoane oficiale, oameni de afaceri, muncitori).
In scopul depăşirii situaţiei, asigurării unor servicii medicale calitative şi îmbunătăţirii posibilităţilor de tratament, autorităţile administraţiei publice locale din s.Giurgiuleşti au iniţiat un proiect social de reparaţie capitală a clădirii acestei instituţii medico-sanitare, proiect susţinut prin finanţare de către Compania „Danube Logistics SRL" operator al Portului Internaţional Liber din Giurgiuleşti. De asemenea, filiala Crucii Roşii din districtul Konstanz, Germania contribuie la asigurarea cu echipament tehnic a instituţiei.
Totodată, menţionăm că s.Giurgiuleşti, raionul Cahul, reprezintă una din multiplele localităţi din republică, unde lipseşte transportul destinat transportării bolnavilor. Astfel, primăria din localitate a identificat soluţia prin importul unui autovehicul cu destinaţie specială (ambulanţă echipată cu utilaj special) model "Mercedes Benz (E)", acordat cu titlu gratuit (donaţie) de către filiala Crucii Roşii din districtul Konstanz, Germania.
In acest context, avînd în vedere cele sus menţionate, adresarea primarului s.Giurgiuleşti, raionul Cahul, dar totodată şi prevederile Codului vamal al Republicii Moldova nr.H49-XIV din 20 iulie 2000, ale Codului fiscal nr.1163-XIII din 24 aprilie 1997 şi ale Legii nr.l380-XIII din 20 noiembrie 1997 cu privire la tariful vamal, Ministerul Administraţiei Publice Locale, în temeiul prevederilor art.6 alin.(3) al Legii nr.780-XV din 27.12.2001 privind actele legislative, a elaborat proiectul de lege privind importul unei unităţi de transport, cu derogare de la regula generală.
Menţionăm, că facilitarea importul acestei unităţi de transport va servi drept aport al Guvernului la realizarea proiectului de reutilare a centrului medicilor de familie din s.Giurgiuleşti.
Viceministru

